субекти в областта на храните, които внасят продукти от животински произход от трети държави или региони от тях, трябва да гарантират, че третата държава на изпращане е включена в списък на третите държави, от които е разрешен вносът на такива продукти.
 (9)С Регламент (ЕС) 2017/185 на Комисията
 15
 са въведени преходни мерки, които се прилагат до 31 декември 2020 г. и с които се предвиждат дерогации от условията за внос, установени в Регламент (ЕО) No 853/2004 и приложими за определени продукти от животински произход.
 (10)Поради това трябва да бъдат съставени допълнителни списъци на трети държави или региони от тях най-късно преди изтичането на срока на действие на преходните мерки, установени в Регламент (ЕС) 2017/185, така че да се избегне прекъсване на въвеждането в Съюза на пратки от посочените продукти от животински произход. По-специално следва да бъдат съставени списъци за топени животински мазнини и пръжки, месо от влечуги, насекоми и естествени обвивки.
 (11)Храните, състоящи се, изолирани или произведени от насекоми или части от тях, в т.ч. живите насекоми, са обвързани с разрешение като нови храни в съответствие с Регламент (ЕС) 2015/2283 на Европейския парламент и на Съвета
 16
 . Целесъобразно е да се състави списък за тези групи продукти.
 (12)Преди да изтече срокът на действие на преходните мерки, предвидени в Регламент (ЕС) 2017/185, е необходимо в настоящия регламент да бъде установен списък на продуктите от животински произход, различни от онези, за които са установени специални списъци, с цел да не се застрашава въвеждането в Съюза на внасяни понастоящем продукти от животински произход, които са от съществено значение за европейските стопански субекти в областта на храните.
 (13)Преходните мерки, установени в Регламент (ЕС) 2017/185 за определени продукти от животински произход и съставни продукти, бяха въведени, тъй като посочените продукти представляват нисък риск за здравето на хората поради много малките консумирани количества или поради факта, че производството на продуктите като цяло изключва риск за здравето на хората. Поради това е непропорционално от третите държави да се изискват всички доказателства и гаранции в съответствие с член 127, параграф 3 от Регламент (ЕС) 2017/625 и член 4 от Делегиран регламент (ЕС) [C(2019)11].
 (14)Списъците следва да бъдат установени в настоящия регламент и заличени от Регламент за изпълнение (ЕС) 2016/759 и Решение 2006/766/ЕО. Поради това Регламент (ЕС) 2016/759 следва да бъде съответно изменен, а Решение 2006/766/ЕО — отменено.
 (15)Тъй като Регламент (ЕС) 2017/625 се прилага от 14 декември 2019 г., настоящият регламент също следва да се прилага от посочената дата.
 (16)Списъци на трети държави или региони от тях, от които въз основа на здравния статус на животните е разрешено въвеждането в Съюза на пратки от естествени обвивки, ще бъдат установени едва от 21 април 2021 г. в съответствие с Регламент (ЕС) 2016/429 на Европейския парламент и на Съвета
 17
 . Целесъобразно е и списъкът на трети държави или региони от тях, от които е разрешено въвеждането в Съюза на пратки от естествени обвивки, предназначени за консумация от човека, да се прилага от същата дата. Поради това срокът на действие на преходните мерки, с които се предвиждат дерогации от